[image: image1.jpg]


[image: image2.jpg]



H O T Ă R Â R E

privind dezlipirea și apartamentarea unui imobil aparţinând 

domeniului privat al Municipiului Slobozia 

Consiliul Local al Municipiului Slobozia, judeţul Ialomiţa, întrunit în şedinţa ordinară din data de 19 decembrie 2013,


Având în vedere:

 - Expunerea de motive a domnului Primar Alexandru Stoica;

- Referatul Compartimentului Patrimoniu înregistrat la Primăria municipiului Slobozia sub nr. 62559/04.12.2013;

- Raportul de avizare al Comisiei de Urbanism şi Amenajarea Teritoriului din cadrul Consiliului Local Slobozia;

 - Documentaţia tehnică întocmită în vederea dezlipirii și apartamentării imobilului BLOC A.N.L. proprietate privată a Municipiului Slobozia, situat în municipiul Slobozia, str. Răzoare, nr. 10, bl. 18 , număr cadastral 33637, amplasat pe un teren în suprafaţă totală de 764 m.p.;
- Prevederile Legii nr. 7/1996 a cadastrului şi a publicităţii imobiliare, cu modificările şi completările ulterioare, art. 2, alin. 1, lit. b), art. 4, art. 14 din Anexa Ordinului A.N.C.P.I. nr. 634/2006 pentru aprobarea Regulamentului privind conţinutul şi modul de întocmire a documentaţiilor cadastrale în vederea înscrierii în cartea funciară, cu modificările şi completările ulterioare.
În temeiul art. 36, alin. 2, lit. c) şi art. 45, alin. 3 din Legea 215/2001 privind administraţia publică locală, republicată, cu modificările şi completările ulterioare,

H O T Ă R Ă Ş T E :

Art. 1 – Se aprobă dezlipirea și apartamentarea imobilului BLOC A.N.L.proprietate privată a Municipiului Slobozia, situat în municipiul Slobozia, str. Răzoare, nr. 10, bl. 18 , număr cadastral 33637, în 46 de unități individuale cu numere cadastrale cuprinse între 33637- C1-U1 - 33637 - C1 -U46 conform anexei parte integrantă a prezentei hotărâri.
Art. 2 – Se împuterniceşte Primarul Municipiului Slobozia să semneze actul autentic de dezlipire și apartamentare a imobilului ce face obiectul prezentei hotărâri.

Art. 3 – Prezenta hotărâre se va aduce la cunoştinţa publică prin afişare la sediul Primăriei Municipiului Slobozia şi pe site-ul propriu www.sloboziail.ro.

Art. 4 – Prezenta hotărâre va fi comunicata prin grija secretarului Municipiului Slobozia, Primarului Municipiului Slobozia și Direcţiei Economice - Compartimentul Patrimoniu, în vederea aducerii la îndeplinire.

              PREŞEDINTE DE ŞEDINŢĂ,                                    Contrasemnează

           Răileanu Ionuț Viorel                                              SECRETAR MUNICIPIU,

                                                                                          Costea Agripina-Gabriela
Nr. 223

din 19.12.2013

Redactat consilier juridic Andreea Ioana Tastaman

